DDD ร่วง 8% ทำนิวโลว์ตั้งแต่เข้าตลาดฯ ฟากโบรกฯเชียร์ซื้อแนะเป้าสูง 125 บ.
DDD ร่วง 8% ทำนิวโลว์ตั้งแต่เข้าตลาดฯ ฟากโบรกฯเชียร์ซื้อแนะเป้าสูง 125 บ. โดย ณ เวลา 11.21 น. อยู่ที่ระดับ 79.00 บาท ลบ 7.00 บาท หรือ 8.14% ด้วยมูลค่าซื้อขาย 155.73 ล้านบาท
17 พ.ค. 2561

ผู้สื่อข่าวรายงานว่า บริษัท ดู เดย์ ดรีม จำกัด (มหาชน) หรือ DDD ณ เวลา 11.21 น. อยู่ที่ระดับ 79.00 บาท ลบ 7.00 บาท หรือ 8.14% ด้วยมูลค่าซื้อขาย 155.73 ล้านบาท ราคาหุ้นทำนิวโลว์ตั้งแต่เข้าตลาดเมื่อวันที่ 26 ธ.ค.60

บล.บัวหลวง ระบุในบทวิเคราะห์ว่า MSCI มีผล 31 พค. นี้ Standard Index เพิ่มหุ้น LH และถอดหุ้น KCE กับ SCC-F  ส่วนดัชนีฯ MSCI TH Small Cap Index เพิ่มหุ้น 6 ตัว ได้แก่ DDD KCE MONO PRM THG TPIPL และถอดหุ้นออก 9 ตัว ได้แก่ BIG EASTW FSMART GL KTC LHBANK MALEE SAMART TSE
บล.เออีซี ระบุในบทวิเคราะห์ว่า หุ้นที่นำเข้าคำนวณMSCI Index ซึ่งคาดมีศักยภาพโตดีและราคาหุ้นยังมี Upside Gain น่าสนใจ : LH, THG, DDD, MONO CMNT&gt; DDD:
บล.เคทีบี (ประเทศไทย) ระบุในบทวิเคราะห์ว่า รายงานกำไรสุทธิ 1Q18 เติบโตโดดเด่น 80% เทียบช่วงเดียวกันของปีก่อน และ 15% เทียบไตรมาสก่อนหน้า อยู่ที่ 112 ล้านบาท หนุนโดย 1)รายได้ในประเทศที่เราเติบโตสูงต่อเนื่องเพิ่ม 14%เทียบช่วงเดียวกันของปีก่อน แต่ลดลง 18%เทียบไตรมาสก่อนหน้า จากการบริโภคในประเทศที่ฟื้นตัว,ออกผลิตภัณฑ์ใหม่ และรายได้จาก King Power 2 ) รายได้จากต่างประเทศจะลดลง 19% เทียบช่วงเดียวกันของปีก่อน แต่ขยายตัว 37%เทียบไตรมาสก่อนหน้า อยู่ที่ 75 ล้านบาท
เนื่องจากทาง DDD ได้มีการปรับ packaging คาดว่ารายได้จากต่างประเทศจะกลับมาเติบโตโดดเด่นตั้งแต่ไตรมาส2/61 เป็นต้นไป สำหรับปี 2018 เราคาดว่ากำไรสุทธิจะอยู่ที่ 622 ล้านบาท เพิ่มขึ้น 77.2%เทียบช่วงเดียวกันของปีก่อน เราคงคำแนะนำ “ซื้อ” ที่ราคาเหมาะสม 125.0 บาท